Deklaracija saveza udruga Hrvata iz BiH
<table cellspacing="0" cellpadding="0" border="0" align="center"  width="600">
  <tr>
    <td valign="top" align="left"> 

<font face="MS Sans Serif" size="2">

Suočeni i zabrinuti najnovijim pogoršanim
i nepovoljnim stanjem, a time i budućnošću hrvatskog naroda u Bosni i
Hercegovini, a mi Hrvatice i Hrvati iz BiH, koji ovdje živimo već
desetljećima i mi koji smo ovdje našli utočiste protjerani iz svojih
domova srpskom agresijom i u sukobu s Muslimanima 1991 – 1995. na današnjem
Osnivačkom odboru Saveza udruga Hrvata iz BiH koje okupljaju više od
400.000 Hrvata rođenih u BiH i s pravom glasa, i više od 100.000 Hrvata
protjeranih srpskom agresijom i u sukobu s Muslimanima i koji se nisu
uspjeli vratiti svojim domovima, i u ovoj prigodi upozoravamo na nepravdu
koja se nanosi Hrvatima, uz Srbe i Bošnjake, suverenom narodu u Bosni i
Hercegovini.</p>
      Nakon što je u srpskoj agresiji i u
      sukobu s Muslimanima protjerano iz svojih domova u istočnoj Hercegovini,
      Posavini, Srednjoj Bosni, dolini Neretve i Sjeverozapadnoj Bosni 44%
      hrvatskog naroda i raseljeno po republici Hrvatskoj i diljem svijeta,
      preostali Hrvati u Bosni i Hercegovini u odnosu na druga dva naroda još
      uvijek velikim djelom nalaze se u nepovoljnim prilikama. Konstantno im se
      negiraju ustavna i ljudska prava.
              uskraćena im je mogućnost
          informiranja na hrvatskom jeziku,
        onemogućuje im se školstvo i
          obrazovanje,
        predstavnici međunarodne zajednice
          zapostavljaju i anatemiziraju Hrvate u odnosu na druga dva naroda,
        u Hagu im se sudi po političkom
          diktatu, a ne po pravnim standardima,
        ništa se ne poduzima za povratak
          prognanih Hrvata iz Posavine i Sjeverozapadne Bosne, u Sarajevo,
          Bugojno, Travnik, Konjic i drugdje, povratnici Hrvati izloženi su
          teroru i ubijanju,
        protjerane Hrvate, smještene u
          Hrvatskoj, međunarodne institucije nukaju i sile na iseljavanje u
          prekomorske zemlje,
        Hrvati su pogrešnim tumačenjem
          Daytonskog sporazuma ostali bez svojih političkih i drugih
          institucija vlasti,
        Izloženi su stalnom nadglasavnju i
          nedosljednosti dogovorenog, mijenjaju se izborna pravila i novim
          izbornim propisom Hrvatima je onemogućeno biranje svojih dužnosnika
          i predstavnika u institucije vlasti čime su posebno dovedeni u
          neravnopravan položaj,
        u najnovije vrijeme izloženi su
          pritiscima međunarodnih institucija smjenjivanjem legalno izabranih
          dužnosnika bez suda, bez prava priziva i prava na bilo koju javnu dužnost,
        hrvatske predstavnike, kojima je 90%
          biračkog tijela iskazalo povjerenje, i koji se bore za ispravljanje
          te nepravde naziva se i proglašava, bez ikakva dokaza, izrazima ne
          primjerenim civilnom i kulturnom svijetu,
        Hrvati su sustavno, kao suveren narod,
          onemogućavani u ravnopravnom sudjelovanju u političkom,
          gospodarskom, kulturnom i svakom drugom životu i tako kao autohtoni
          narod izloženi procesu dekonstituiranja, a time i procesima
          potiskivanja i nestanka iz sredine u kojoj su kao živi narod
          najstariji, odnosno ostavlja ih se bez političke, gospodarske i svake
          druge budućnosti,
        Sve to protivno je daytonskom
          sporazumu, Općoj deklaraciji o pravima čovjeka, Povelji Ujedinjenih
          naroda i drugim iz njih proizašlim poveljama,
        Posebno nas zabrinjava ignorantski
          odnos Republike Hrvatske u vezi s položajem i budućnošću Hrvata u
          BIH, prepuštenih na milost i nemilost općim neprilikama u ratom porušenoj
          i raseljenoj zemlji, te volji i planovima svjetskih velesila i međunarodnih
          institucija, zaboravljajući veliki prinos bosansko-hercegovačkih
          Hrvata u obrani i stvaranju suverene hrvatske države, osobito
          nemarnosti vlasti prema vojnoj komponenti hrvatskoga naroda u
          Federaciji, čime, nažalost, hrvatska aktualna vlast pomaže
          zatiranju hrvatskoga nacionalnog bića u Bosni i Hercegovini
      
      Opredijeljeni za cjelovitu Bosnu i
      Hercegovinu s tri suverena naroda u skladu s referendumom iz 1992 godine,
      a da bi se izbjegle po hrvatski narod moguće neželjene, vrlo teške i
      nepredvidive posljedice, s ovog skupa:
      <ol><li>Pozdravljamo
        hrvatski narod u Bosni i Hercegovini koji je, u ovim kriznim trenutcima
        za svoj opstanak i ostanak kao suverenog naroda u Bosni i Hercegovini u
        skladu sa svim relevantnim i općeprihvaćenim načelima, deklaracijama
        i poveljama u svijetu i mirovnim procesima u Bosni i Hercegovini;</li>
        <li>Pozivamo
        sve dužnosnike HNS da se uzdignu iznad svih mogućih izazova, ostanu
        otvoreni za razgovor radi iznalaženja odgovarajućeg rješenja za
        Hrvate u BIH te osmišljeno i trezveno na prvo mjesto stave interese
        hrvatskog naroda u čitavoj Bosni i Hercegovini, te ne dopuste istupe
        izvan okvira demokracije i suverenih prava hrvatskog naroda, da pozovu
        hrvatski narod na smirenost, razboritost u ponašanju i na odricanje
        koji se nameću u ovom teškom trenutku;</li>
        <li>Pozivamo
        nametnute hrvatske dužnosnike za predstavnike hrvatskoga naroda, a koji
        nisu dobili potporu hrvatskog glasačkog tijela, da neopozivno dadnu
        ostavku;</li>
        <li>Tražimo
        provedbu odluke Ustavnog suda u BIH o konstitutivnosti Hrvata, Srba i Bošnjaka
        na prostoru cjele države Bosne i Hercegovine;</li>
        <li>Tražimo
        od međunarodne zajednice žurno sazivanje konferencije za nadogradnju
        Daytonskog sporazuma na kojoj bi se stvorili preduvjeti za samoodrživu
        i pravednu Bosnu i Hercegovinu za sve njene narode i građane;</li>
        <li>Tražimo
        od visokog predstavnika UN-a za BIH i ostalih institucija međunarodne
        zajednice da sukladno Aneksu 7 Daytonskog mirovnog sporazuma osiguraju
        povratak Hrvata na prostor tzv. Republike Srpske stvaranjem uvjeta za
        siguran i održiv povratak;</li>
        <li>Tražimo
        od izvršne i zakonodavne vlasti Republike Hrvatske da u skladu s
        Ustavom RH, Daytonskim sporazumima i u duhu općih demokratskih načela
        prizna i podrži legalno izabrane predstavnike hrvatskog naroda
        (izabranih na izborima 2000.) i da u cjelini aktivno, javno i sadržajno
        štiti suverenost hrvatskog naroda u Bosni i Hercegovini;</li>
        <li>Pozivamo
        Hrvate i sve demokratske snage diljem svijeta da podrže Hrvate u BIH i
        da upoznaju političku javnost sa svojim zemljama s njihovim teškim
        položajem;</li>
        <li>Pozivamo
        i tražimo od svih upućenih u politička zbivanja i od svih
        zainteresiranih za političke odnose u Bosni i Hercegovini da započnu
        otvorenu i skrenu raspravu o tom problemu i pridonesu njegovom pravednom
        i trajnom rješenju, jer u protivnom hrvatskom narodu u Bosni i
        Hercegovini prijeti biološko istrebljenje.</li>

* Usvojeno na utemeljiteljskoj skupštini Saveza udruga Hrvata iz Bosne i  Hercegovine u Zagrebu 31. ožujka 2001.

</td>
  </tr>
</table>

Hrvatska povijest